31.10.2022
SK
Úradný vestník Európskej únie
L 282/299
d) prípravky na opravu chýb na rozmnožovacích blanách, ostatné korekčné kapaliny a korekčné pásky (iné ako tovar položky 9612), v baleniach na predaj v malom; a e) keramické testery na kontrolu teploty vo vysokých peciach, taviteľné (napríklad Segerove žiaromerky). 4.
V celej nomenklatúre termín „komunálny odpad“ znamená odpad druhu zozbieraného z domácností, hotelov, reštaurácií, nemocníc, obchodov, úradov atď., smeti z ciest a chodníkov, ako aj stavebný a demolačný odpad.
Komunálny odpad obyčajne obsahuje širokú škálu materiálov ako sú plasty, kaučuk, drevo, papier, textílie, sklo, kovy, potravinárske materiály, polámaný nábytok a ostatné poškodené alebo odhodené výrobky.
Termín „komunálny odpad“ však nezahŕňa: a) jednotlivé materiály alebo výrobky vytriedené z odpadu, napríklad odpady z plastu, kaučuku, dreva, papiera, textílií, skla alebo kovu, elektrický a elektronický odpad a zvyšky (vrátane použitých batérií), ktoré sa zatrieďujú do ich príslušných položiek nomenklatúry; b) priemyselný odpad; c) farmaceutický odpad definovaný v poznámke 4 k) k 30. kapitole; alebo d) klinický odpad definovaný nižšie v poznámke 6 a). 5.
Na účely položky 3825 termín „kal z čističiek odpadových vôd“ znamená kal pochádzajúci z úpravy mestských odpadových vôd v čističkách a zahŕňa odpad z predspracovania, splašky a nestabilizované kaly.
Stabilizované kaly vhodné na použitie ako hnojivo sú vylúčené z tejto kapitoly (31. kapitola). 6.
Na účely položky 3825 termín „ostatné odpady“ znamená: a) klinický odpad, to znamená kontaminovaný odpad pochádzajúci z lekárskeho výskumu, ošetrení, vyšetrení alebo ostatných lekárskych, chirurgických, zubolekárskych alebo veterinárnych procedúr, ktorý často obsahuje patogénne a farmaceutické látky a na zlikvidovanie vyžaduje špeciálne procedúry (napríklad znečistené oblečenie, použité rukavice a striekačky); b) odpadové organické rozpúšťadlá; c) odpadové kvapaliny z roztokov na morenie kovov, odpad z hydraulických kvapalín, brzdových a nemrznúcich kvapalín; a d) ostatný odpad z chemického priemyslu alebo príbuzných odvetví.
Termín „ostatné odpady“ však nezahŕňa odpady, ktoré obsahujú hlavne ropné oleje alebo oleje z bitúmenových nerastov (položka 2710). 7.
Na účely položky 3826 termín „bionafta“ znamená monoalkylestery mastných kyselín druhu používaného ako palivo získané zo živočíšnych, rastlinných alebo mikrobiálnych tukov a olejov, tiež použitých.
Poznámky k podpoložkám 1.
Do podpoložiek 3808 52 a 3808 59 patrí len tovar položky 3808, ktorý obsahuje jednu alebo viaceré z týchto látok: alachlór (ISO); aldikarb (ISO); aldrín (ISO); azinfos-metyl (ISO); binapakryl (ISO); kamfechlór (ISO) (toxafén); kaptafol (ISO); karbofurán (ISO); chlórdan (ISO); chlórdimeform (ISO); chlórbenzilát (ISO); DDT (ISO) [klofenotán (INN), 1,1,1-trichlór-2,2-bis(p-chlórfenyl)etán]; dieldrín (ISO, INN); 4,6-dinitro-o-krezol [DNOC (ISO)] alebo jeho soli; dinoseb (ISO), jeho soli alebo jeho estery; endosulfán (ISO); etyléndibromid (ISO) (1,2-dibrómetán); etyléndichlorid (ISO) (1,2-dichlóretán); fluóracetamid (ISO); heptachlór (ISO); hexachlórbenzén (ISO); 1,2,3,4,5,6-hexachlórcyklohexán [HCH (ISO)], vrátane lindánu (ISO, INN); zlúčeniny ortuti; metamidofos (ISO); monokrotofos (ISO); oxirán (etylénoxid); paratión (ISO); paratiónmetyl (ISO) (metylparatión); pentachlórfenol (ISO), jeho soli alebo jeho estery; kyselina perfluóroktánsulfónová a jej soli; perfluóroktánové sulfónamidy; perfluóroktánsulfonyl fluorid; fosfamidon (ISO); 2,4,5-T (kyselina 2,4,5-trichlórfenoxyoctová) (ISO), jej soli alebo jej estery; zlúčeniny tributylcínu; trichlorfón (ISO).